10/06/2014 | Administración LocalProvincial
Deputación Provincial da Coruña
Área de Desenvolvemento Económico, Turismo e Medio Ambiente. Sec. de Promoción e Desenv. Turístico
Resolución de aprobación das bases do programa de financiamento das cuadrillas de obras e servizos mínimos municipais

SECCION DE PROMOCION ECONOMICA E EMPREGO Resolución pola que se aproban as bases do programa de financiamento das cuadrillas de obras e servizos mínimos municipais dos concellos da provincia de menos de 20.000 habitantes Don Diego Calvo Pouso, Presidente da Deputación Provincial da Coruña, Vistos os informes do Servizo de Promoción Económica, Secretaría Xeral e da Intervención provincial, 1.–Aprobar as bases do Programa de financiamento das cuadrillas de obras e servizos mínimos municipais no exercicio 2014.2.- O gasto derivado da presente proposta será imputado á partida presupostaria 0510/241Ñ/46201.3.- Condicionar a vixencia da presente resolución á aprobación definitiva do acordo do Pleno da Corporación no que se proceda a transferir crédito adecuado e suficiente co que facer frente á aportación da Deputación prevista nas bases á partida 0510/241Ñ/46201. O presente Programa denominado ”PROGRAMA DE FINANCIAMENTO DAS CUADRILLAS DE OBRAS E SERVIZOS MÍNIMOS MUNICIPAIS DOS CONCELLOS DA PROVINCIA DE MENOS DE 20.000 HABITANTES NO EXERCICIO 2014” elabórase ao amparo do artigo 36 da lei 7/1985, de 2 de abril, pola que se aprobaron as bases do réxime local e normativa complementaria onde se establece que as Deputacións proporcionaralles asistencia económica, técnica e xurídica aos concellos con menos de 20.000 habitantes, na execución das súas competencias. O Programa financiarase no 2014, coa achega prevista de 893.000€ na correspondente partida do orzamento desta Deputación. Polo que se refire ao tipo de tramitación, ésta realizarase de xeito telemático. A tramitación telemática aplicarase a todas as fases do procedemento: solicitude, concesión e xustificación, incluíndo en cada unha delas as notificacións e as comunicacións, os requirimentos de información e documentación, e os envíos de documentación que foran necesarios para tramitar os expedientes. Conforme ao disposto no artigo 58 da Lei 30/1992, do 26 de novembro, de réxime xurídico das administracións públicas e do procedemento administrativo común, notificaranse aos interesados as resolucións e actos administrativos que afecten aos seus dereitos e intereses. A resolución da aprobación do Programa coa concesión das achegas correspondentes aos solicitantes de conformidade co establecido nos artigos 59.6. b), 60 e 61 da indicada Lei 30/1992, farase mediante publicación no Boletín Oficial da Provincia, e producirá os mesmos efectos que a notificación individualizada. Esta publicación tamén se realizará no taboleiro de edictos e na páxina web da Deputación á cal se remitirá o texto publicado no Boletín Oficial da Provincia. É finalidade desta Deputación Provincial da Coruña, a través do presente Programa, apoiar aos concellos da provincia para que presten os servizos mínimos municipais, en virtude das competencias atribuídas polo artigo 36 da Lei 7/1985, de 2 de abril, reguladora das bases do réxime local, que establece a competencia propia das deputacións provinciais para a asistencia e a cooperación xurídica, económica e técnica aos concellos, especialmente aos de menor capacidade económica e de xestión e polo artigo 109.1. b) da Lei 5/1997, do 22 de xullo, de Administración local de Galicia. As circunstancias sobrevenidas do actual contexto de crise económica xeneralizada, que derivou nun cambio de escenario orzamentario, afectou a todas as administracións públicas, se que a administración local sexa unha excepción. Deste marco orzamentario fortemente restrictivo deriva, entre outras consecuencias, a imposibilidade da maior parte dos concellos da provincia para prestar determinados servizos ou executar obras esenciais para a comunidade. Para poder afrontar esta situación, a Deputación pon en marcha o presente programa coa finalidade de lles conceder aos concellos subvencións dirixidas a financiar accións de fomento do emprego para a execución das súas competencias en materia de servizos municipais mínimos, que son os servizos comunitarios básicos previstos na nova redacción dada pola Lei 27/20138 de 27 de decembro de racionalización e sustentabilidade da Administración Local ao artigo 26 da lei 7/1985 de bases de réxime local. Este Programa vai dirixido ao financiamento dos servizos mínimos municipais, polo que son destinatarios das achegas os concellos da provincia con menos de 20.000 habitantes. A Deputación Provincial subvencionará os gastos derivados da contratación de peóns e oficiais de segunda conforme aos seguintes módulos: O importe da achega provincial ao concello determínase tendo en conta o seguinte: · Os concellos só poderán solicitar ata as contías máximas dos módulos que lles correspondan en función da súa poboación para os conceptos: salarios, seguridade social e indemnización de fin de contrato, referidos a unha xornada semanal de 25 horas. No caso de aumento da xornada, non se incrementará a achega provincial, polo que será o concello o que asuma o custo do dito aumento. · O período máximo de contratación será de 3 meses, comprendidos entre o 1 de xaneiro e o 31 de decembro de 2014. · A percepción destas axudas é incompatible con calquera outra axuda económica da Deputación para os mesmos conceptos. Os concellos interesados en participar no Programa provincial deberán comunicar a súa vontade de adhesión ao mesmo achegando a seguinte documentación segundo os modelos aprobados pola Deputación na páxina web www.dicoruna.es e manifestando expresamente a asunción das obrigas e compromisos previstos no Programa mediante a sinatura dixital do seu representante legal na solicitude: ▪ Anexo 1. Modelo de Certificación de Adhesión: certificación da aprobación da adhesión polo órgano competente municipal, asinado dixitalmente polo Secretario do concello de co visto e prace da alcaldía. ▪ Anexo 2. Proxecto descritivo xeral dos servizos mínimos municipais obxecto do Programa, asinado dixitalmente pola alcaldía. Co fin de incentivar a utilización de medios electrónicos e no marco dos principios da Lei 11/2007, do 22 de xuño, de acceso electrónico dos cidadáns aos servizos públicos, as solicitudes de adhesión presentaranse de xeito telemático, a través da páxina web da Deputación Provincial da Coruña, www.dicoruna.es. A presentación telemática producirá plenos efectos xurídicos, sempre que a solicitude sexa enviada dentro do prazo establecido. Para presentar a solicitude de xeito telemático é imprescindible que a Secretaría e o representante legal do concello dispoñan de sinatura electrónica. O prazo de presentación de solicitudes neste exercicio iniciarase o 10 de xuño de 2014 e rematará as 14:30 horas do día 30 de xuño de 2014. O concello solicitante consinte, ao adherirse a este programa, que os datos deste expediente queden incorporados ao ficheiros informáticos da Deputación da Coruña. Os datos persoais recollidos serán incorporados e tratados en ficheiros cuxa finalidade é conter os datos das persoas que participan nos programas financiados pola Deputación, inscritos na Axencia Española de Protección de Datos e poderán ser incluídos na páxina web. O órgano responsable do ficheiro é a Deputación Provincial da Coruña e o enderezo onde o interesado poderá exercer os dereitos de acceso, rectificación, cancelación e oposición diante do mesmo é a Avda. Alférez Provisional, núm.2, 15006 A Coruña, todo o cal se informa en cumprimento do disposto no artigo 5 da Lei orgánica 15/119, de 13 de decembro, de protección de datos de carácter persoal e a súa normativa de desenvolvemento. A Deputación Provincial concederá un prazo de ata 10 días hábiles para a corrección de deficiencias nas solicitudes de adhesión. Mediante resolución da Presidencia declararase o desestimento na súa petición de adhesión daquelas entidades locais cuxa solicitude non se axuste ao establecido nas bases ou nos modelos de anexos e non teña subsanado as deficiencias no prazo devandito. A adhesión das entidades locais beneficiarias constitúe un requisito de efectividade do programa, polo que as entidades locais que non se adhiran no prazo sinalado no parágrafo anterior entenderase que renuncian a participar no programa. Á vista das solicitudes presentadas, o Presidente da Deputación, logo dos preceptivos informes do Servizo de Promoción Económica, Turismo e Emprego e da Intervención Provincial, prestará aprobación ao programa coa concesión das achegas correspondentes aos concellos solicitantes. ▪ O concello deberá realizar a contratación do persoal a través do Servizo Público de Emprego e de acordo cos principios de publicidade, concurrencia, igualdade, mérito e non discriminación ▪ O concello deberá contratar aos traballadores por unha xornada mínima semanal de 25 horas ▪ A entidade comprométese a publicitar a achega provincial e a facer constar sempre o financiamento da Deputación Provincial da Coruña en todas as comunicacións polas que se dea a coñecer a realización das actividades, ben sexa por medios escritos, radiofónicos, audiovisuais ou internet. Coa memoria e conta xustificativa, a entidade beneficiaria achegará declaración sobre o cumprimento desta obriga. As achegas previstas neste programa faranse efectivas logo da súa aprobación mediante resolución da Presidencia. Procederase ao pagamento anticipado do 50% da achega provincial logo de comprobar que o concello non ten ningún anticipo pendente de xustificar e que cumpre coas obrigas tributarias coa AEAT, Seguridade Social e Deputación Provincial da Coruña. A acreditación do cumprimento das ditas obrigas poderá realizarse mediante a presentación dos correspondentes certificados ou ben autorizando á Deputación para que os obteña telemáticamente indicándoo no documento de adhesión. A Deputación aboará o 50% restante despois da presentación da seguinte documentación: 1. Certificación expedida pola Secretaría/Intervención da relación clasificada dos pagos realizados na que conste a identificación do persoal contratado ( nome, apelidos, cif), a súa categoría profesional, así como o importe bruto da nómina e o da seguridade social a cargo da empresa para cada mes e traballador, referidos a unha xornada semanal de 25 horas. Respecto ao importe dos pagos xustificados: - Deberá acadar o importe da achega concedida pola Deputación Provincial da Coruña. - No caso de que o importe dos pagos xustificados sexa inferior aos ingresos obtidos, a achega provincial reducirase ata o importe efectivamente xustificado. - No caso de que o importe xustificado sexa inferior ao anticipo aboado, incoarase procedemento de reintegro do dito anticipo, de acordo co procedemento establecido. - No caso de concorrencia doutras axudas para o mesmo obxecto, o importe a xustificar será a suma de todos os ingresos obtidos.2. Certificación expedida pola Secretaría/Intervención dos ingresos recibidos doutras administracións públicas ou entes privados para o financiamento dos mesmos conceptos retributivos no mesmo período, ou pola contra, certificación de non ter recibido ningún outro ingreso para o mesmo obxecto.3. Certificación expedida pola Secretaría/Intervención acreditativa de que a contratación foi realizada de acordo cos principios de publicidade, concurrencia, igualdade, mérito e non discriminación. As certificacións axustaranse ao modelo do anexo 3.3. Memoria xustificativa do cumprimento das condicións impostas na concesión da subvención, con indicación detallada das actividades realizadas e os resultados obtidos. A memoria axustarase ao modelo do anexo 4.4. Declaración do cumprimento da obriga de facer constar a colaboración da Deputación da Coruña, á que se refire a base 7, en toda a información (impresa, informática ou audiovisual) relativa ás actividades subvencionadas.5. Certificación acreditativa do cumprimento de obrigas tributarias e coa Seguridade Social, no caso de non ter autorizado á Deputación da Coruña para a consulta telemática do dito cumprimento. O cumprimento das obrigas tributarias coa Deputación provincial comprobarao ésta de oficio. O prazo de presentación da documentación xustificativa rematará o 31 de maio de 2015. Se non se achega a xustificación dentro de prazo (inicial ou prorrogado), requirirase a entidade beneficiaria para a súa presentación no prazo improrrogable de 15 días. A falta de xustificación neste prazo excepcional levará aparellada a perda da achega provincial. A presentación da xustificación fóra de prazo, ou no prazo excepcional, non eximirá a entidade beneficiaria das sancións que correspondan coa gradación indicada na base 10 deste programa. Á vista da documentación xustificativa presentada e despois dos informes previos da Sección de Promoción Económica e Emprego e do Servizo de Fiscalización, o órgano competente valorará o cumprimento das actividades subvencionadas e se a documentación é correcta, procederase á aprobación da xustificación e ao pago do importe restante da achega provincial. No momento en que se efectúen os pagamentos, a entidade local deberá estar ao corrente das súas obrigas coa AEAT e coa Seguridade Social, así como coa Deputación Provincial da Coruña. Este programa rexerase polo establecido nestas bases, sendo de aplicación supletoria as normas da Lei 38/2003, xeral de subvencións, así como as Bases de execución dos orzamentos da Deputación da Coruña para o ano 2014 Os concellos beneficiarios das achegas quedarán sometidos ao establecido no Código penal (Lei orgánica 10/1995, do 23 de novembro), e as responsabilidades e réxime sancionador establecido na Lei 38/2003, xeral de subvencións, coas especificacións indicadas na súa disposición adicional décimo cuarta. En canto á aplicación das sancións por incumprimento do prazo de xustificación, se a demora non excede dun mes, a sanción establecida na lei imporase no seu grao mínimo e será do 10% do importe da subvención outorgada, co límite de 75 euros. Se excedese dun mes e non chega a tres, a sanción imporase no seu grao medio e será do 20% do importe da subvención outorgada, co límite de 400 euros. E se a extemporaneidade da xustificación excedese de tres meses, a sanción imporase no seu grao máximo, que suporá o 30% do importe da subvención, sen que poida superar o importe total de 900 euros. O incumprimento reiterado pola mesma entidade beneficiaria en distintas convocatorias dos prazos de xustificación, implicará que se apliquen as sancións antes expostas, elevando nun grao a que proceda. Poderá ser aplicada a compensación para o cobro da sanción, de non presentar alegacións a entidade beneficiaria respecto da aplicación da sanción proposta. Os concellos adheridos a este programa estarán obrigados a facilitarlles ós servizos da Deputación Provincial toda a información relativa ó funcionamento das cuadrillas que se lles demande nun prazo de 15 días. A negativa a facilitar esta información, ou a demora inxustificada no seu envío, dará lugar á exclusión da entidade local deste programa, coa conseguinte perda do dereito a cobro ou ao inicio do oportuno expediente de reintegro, segundo proceda, das achegas percibidas ou concedidas ó seu abeiro, a cal será obxecto de declaración pola Presidencia da Deputación, despois da tramitación do oportuno expediente contraditorio con audiencia do concello interesado. A interpretación e a resolución das dúbidas que puidesen xurdir serán resoltas polo Presidente da Deputación, previo informe da Secretaría e da Intervención. Para o non disposto expresamente nas presentes bases, aplicarase supletoriamente o establecido na Lei 38/2003, de 17 de novembro, xeral de subvencións. A aprobación destas Bases queda condicionada á entrada en vigor do acordo de modificación de crédito do orzamento xeral da Deputación da Coruña no exercicio 2014, no que se conteñan os créditos adecuados e suficientes para atender ás solicitudes que se presenten ao amparo das ditas bases. Contra a presente resolución, que pon fin á vía administrativa, poderá optar por: A.- Interpoñer, con carácter potestativo, recurso de reposición ante esta Presidencia, no prazo dun mes contado dende o día seguinte ó da notificación da presente resolución, nos termos dos art.116 e 117 da Lei 30/1992, de réxime xurídico das administracións públicas e de procedemento administrativo común, na súa redacción dada pola Lei 4/1999. B.- Interpoñer directamente recurso contencioso-administrativo ante o Xulgado do Contencioso-administrativo de A Coruña, no prazo de dous meses contados dende o día seguinte ó da notificación da presente resolución, de conformidade co establecido no art.46.4 da Lei 29/1998, reguladora da xurisdicción contencioso-administrativa. Asimesmo, poderá exercitar calquera outro recurso que estime oportuno A Coruña, 06 de xuño de 2014 O Presidente O Secretario Diego Calvo Pouso José Luis Almau Supervía